സ്ത്രീധനം വേണ്ട: ബോണ്ട് നല്കി കുഫോസ് വിദ്യാര്ത്ഥികള് പ്രതിജ്ഞ ചൊല്ലി കൊച്ചി: സ്ത്രീധനം എന്ന വ്യവസ്ഥിതിക്കെതിരെ ഒരു തലമുറയുടെ പ്രതിഷേധത്തിനും പ്രതിരോധത്തിനും കുഫോസ് വേദിയായി. ബിരുദദാന ചടങ്ങില് കുഫോസിലെ 386 വിദ്യാര്ത്ഥികള് സ്ത്രീധനത്തിനെതിരെ പ്രതിജ്ഞചെല്ലി. തങ്ങളുടെ വിവാഹത്തില് ഒരുതരി പൊന്നോ പണമോ സ്ത്രീധനമായി നല്കില്ലെന്നും വാങ്ങില്ലെന്നും ഇവര് സത്യപ്രതിജ്ഞ ചൊല്ലി ബോണ്ട് ഒപ്പിട്ടുനല്കുമ്ബോള് ചരിത്രത്തിലാദ്യമായി ഒരു തലമുറ സ്ത്രീധനത്തിനെതിരെ ഒരുമിച്ച് ശബ്ദമുയര്ത്തുകയായിരുന്നു. സംസ്ഥാനത്ത് സ്ത്രീധനത്തെച്ചൊല്ലിയുള്ള പീഡനങ്ങളും ആത്മഹത്യകളും വര്ദ്ധിച്ചുവരുന്ന സാഹചര്യത്തില് ഗവര്ണറും കുഫോസ് വൈസ് ചാന്സലറുമായ ആരിഫ് മുഹമ്മദ്ഖാന്റെ നിര്ദ്ദേശത്തെത്തുടര്ന്നാണ് സ്ത്രീധനം വാങ്ങില്ലെന്ന് ഉറപ്പ് എഴുതിനല്കിയത്. സ്ത്രീധനം വാങ്ങില്ലെന്ന് ഉറപ്പുനല്കി ബോണ്ട് എഴുതി നല്കുന്നവര്ക്ക് മാത്രമേ ബിരുദം നല്കാവൂ എന്ന് ഗവര്ണര് നിര്ദേശിച്ചിട്ടുണ്ട്. എല്ലാ സര്വകലാശാല നിയമനങ്ങളുടെ കാര്യത്തിലും ഇതേരീതി പിന്തുടരണമെന്നും നിര്ദ്ദേശമുണ്ട്. ഒപ്പം പ്രവേശനത്തിനും ബോണ്ട് നല്കണം. ഇതിന്റെ ആദ്യ പടിയായാണ് കുഫോസില് നടന്ന ചടങ്ങില് ബോണ്ട് എഴുതിവാങ്ങിയത്. ഒപ്പം ഗവര്ണര് തന്നെ സ്ത്രീധനവിരുദ്ധപ്രതിജ്ഞ ചൊല്ലിക്കൊടുത്തു. 201920 അദ്ധ്യയനവര്ഷം കുഫോസില്നിന്ന് വിജയകരമായി പഠനം പൂര്ത്തിയാക്കിയ വിദ്യാര്ത്ഥികള്ക്കാണ് ബിരുദങ്ങള് സമ്മാനിച്ചത്. കൊവിഡ് പ്രോട്ടോകോള് അനുസരിച്ച് 50 പേര് ചടങ്ങില് പങ്കെടുത്തു. വിവിധ കോഴ്സുകളില് ഒന്നാംറാങ്കോടെ പാസായ 32 വിദ്യാര്ത്ഥികള്ക്കുള്ള ഗോള്ഡ് മെഡലുകളും ബിരുദങ്ങളും ഗവര്ണര് നേരിട്ട് നല്കി. ബാക്കി വിദ്യാര്ത്ഥികള് ഓണ്ലൈനായി പങ്കെടുത്ത് സത്യപ്രതിജ്ഞചെയ്ത് ബിരുദങ്ങള് ഏറ്റുവാങ്ങി. ഒന്പത് പി.എച്ച്.ഡിക്കാര് ഉള്പ്പടെയുള്ള വിദ്യാര്ത്ഥികളാണ് ബിരുദം ഏറ്റുവാങ്ങിയത്. 55 പേര് ഫിഷറീസ് സയന്സ് ബി.എഫ്.എസ്.സി ബിരുദധാരികളാണ്. 2016ല് പ്രവേശനം നേടിയ ബാച്ചാണിത്. എം.ബി.എ 54, എം.എസ് സി 196, എം.ടെക് 17, എം.എഫ്.എസ്.സി 47, എല്.എല്.എം മാരിടൈം ലാ 8 എന്നിങ്ങനെയാണ് ബിരുദാനന്തര ബിരുദങ്ങള് സമര്പ്പിച്ചത്.